ودلوقتي، خلاص.. انا كده خلصت، وبعد ما اخرج من هنا هتتخدر انت بغاز مخدر، ولما تصحى هتلاقي نفسك مرمي على الرصيف اللي قصاد فيلتك، وكمان هتلاقي مكان صباعك متعالج وجوة جيب بنطلونك هتلاقي صباعك اللي اتقطع.. ونصيحة من واحد اذكى منك.. ماتدورش على عبد المقصود ولا عليا، انا وهو وعيلته هنكون برة مصر قبل ما انت تفوق.. واخر حاجة خالص بقى عشان ابقى رضيت ضميري.. اتمنى لما ترجع لحياتك وتتأكد إن فريال وعبد الناصر عايشين واتربوا.. اتمنى إن انت كمان تتربى وتعلن انك مش هتترافع في القضية اللي كنت شغال عليها، وألا... وألا ممكن في يوم من الأيام تلاقي نور المكان اللي انت قاعد فيه اتقطع وفجأة تلاقيني ظهرت في وشك تاني.. سلام يا.. ياديوث، ولا تحب اقولك ياعُقر ولا ياتعلب ولا.. ولا يا اوسخ واحد لِبس الروب الاسود.. تحب اقولك ايه؟.